૭ રાજ્યની સ્વનિર્ભર શાળાઓ માટે રાજ્ય સરકારે લાગુ પાડેલ ફી નિયમન એક્ટ અંગે ૧ ફેબ્રુઆરીના રોજ સુપ્રીમકોર્ટે કરેલા વચગાળાના આદેશના કેટલાક મુદ્દાઓ અંગે જરૂરી માર્ગદર્શન અને આદેશ મેળવવા આજે રાજ્ય સરકારે સુપ્રીમ કોર્ટમાં અરજી કરતા આ અરજી આજે સુપ્રીમ કોર્ટમાં દાખલ થઈ છે, જે આવતીકાલે મેન્શન થશે, શિક્ષણમંત્રી ભુપેન્દ્રસિંહ ચુડાસમાએ જણાવ્યું છે કે રાજ્ય સરકારના ફી નિયમન અંગેના કાનૂનના અમલ સંદર્ભે તથા જે જૂના કેસ નક્કી થઈ ગયા છે તેના અમલ અંગે પણ રાજ્ય સરકારે સુપ્રીમ કોર્ટ પાસેથી સ્પષ્ટતા અંગે દાદ માંગી છે.